การประกอบธุรกิจของแต่ละสายผลิตภัณฑ์

1.  ผลิตภัณฑ์และบริการ

ปัจจุบันผลิตภัณฑ์หรือการประกอบธุรกิจของบริษัทแบ่งออกเป็น 6 กลุ่มธุรกิจ คือ

  - นิคมอุตสาหกรรม

-   ที่ดินพร้อมโรงงานมาตรฐาน/คลังสินค้า

-   อาคารชุดพักอาศัย(คอนโดมิเนียม)

-   อาคารสำนักงานให้เช่า

-   รับบริหารทรัพย์สิน

-   รับเหมาก่อสร้าง

    1.  นิคมอุตสาหกรรม

  ในปี 2550 บริษัทได้จัดตั้งนิคมอุตสาหกรรมทีเอฟดีขึ้น ที่อำเภอบางปะกง จังหวัดฉะเชิงเทรา
  เพื่อพัฒนาที่ดิน จัดวางระบบสาธารณูปโภค และก่อสร้างโรงงาน มาตรฐาน
  โดยบริษัทได้เข้าทำสัญญาร่วมดำเนินงานกับการนิคมอุตสาหกรรมแห่งประเทศไทย
  ได้จัดพื้นที่ในนิคมให้มีทั้งส่วนที่เป็นเขตอุตสาหกรรมทั่วไป และเขตประกอบการเสรี
  ไว้รองรับนักลงทุนทั้งชาวไทย และชาวต่างประเทศ กลุ่มลูกค้าเป้าหมาย เป็น
  ผู้ประกอบการธุรกิจด้านอุตสาหกรรมชิ้นส่วนยานยนต์ อิเล็กทรอนิกส์
  และอุตสาหกรรมการผลิตที่ไม่ก่อให้เกิดมลภาวะ

  บริษัทได้เลือกทำเลที่ตั้งนิคมอุตสาหกรรมที่สามารถอำนวยความสะดวกให้กับผู้ลงทุน
  ด้วยระยะทางที่ไม่ไกลจากกรุงเทพมากนัก เลียบถนนมอเตอร์เวย์ ระหว่าง ก.ม. 43
  แยกทางเข้าทางหลวงสายฉะเชิงเทรา-ชลบุรี การคมนาคมสะดวก น้ำไม่ท่วม
  เหมาะสมกับการสร้างโรงงาน อาคารคลังสินค้า เป็นศูนย์โลจิสติกส์ เป็นอย่างยิ่ง
  เนื่องจากมีความได้เปรียบในเรื่องของทำเลที่ตั้งเพราะอยู่ในจุดที่มีความสะดวกทางด้านการขนส่ง
  ใกล้กับกรุงเทพมหานคร อยู่ห่างจากสนามบินสุวรรณภูมิเพียงไม่เกิน 20 นาที
  และห่างจากท่าเรือน้ำลึกแหลมฉบังเพียงไม่เกิน 40 นาทีเท่านั้น เป็นทำเลที่มีศักยภาพมาก

  ปัจจุบันนิคมอุตสาหกรรมทีเอฟดี แบ่งการดำเนินงานออกเป็น 2 เฟส ดังนี้

  โครงการเฟสที่ 1

  มีพื้นที่โครงการประมาณ 303 ไร่ แบ่งเป็นเขตประกอบการเสรี (Free Zone)
  และเขตอุตสาหกรรมทั่วไป (General Zone)
  บริษัทมีการรับรู้รายได้จากโครงการทั้งการขายที่ดินเปล่าและที่ดินพร้อมโรงงานสำเร็จรูป ขนาด
  1,500-3,000 ตร.ม. ตั้งแต่ 2554-ปัจจุบันคาดว่าจะขายหมดในปี 2556

  โครงการเฟสที่ 2

  ในปี 2555 TFD ได้ขยายการลงทุนโดยซื้อที่ดินเปล่าเพิ่มขึ้นในบริเวณใกล้เคียงกัน ไม่ต่ำกว่า
  1,000 ไร่ ในพื้นที่เฟสที่ 2 ที่เชื่อมต่อกับโครงการเฟสที่ 1
  โดยจัดทำแผนขยายพื้นที่ออกไปอีกประมาณ 2,500 ไร่ และอยู่ระหว่างเร่งดำเนินการพัฒนาที่ดิน
  ปรับสภาพภูมิทัศน์ จัดทำและออกแบบระบบสาธารณูปโภคต่าง ๆ
  พร้อมกับจัดทำรายงานการวิเคราะห์ผลกระทบต่อสิ่งแวดล้อมเพื่อยื่นขออนุญาตกับหน่วยงานราชการ
  คาดว่าจะใช้เงินลงทุนประมาณ 3,000 ล้านบาท มูลค่าโครงการประมาณ 5,000 - 6,000
  ล้านบาท และบริษัทคาดว่าจะสามารถเริ่มขายได้ตั้งแต่ ปี 2556-2557

2.  ที่ดินพร้อมโรงงานมาตรฐาน/คลังสินค้า

  ในช่วงปี 2550 เป็นต้นมา ถึงปัจจุบัน บริษัทได้จัดสร้างโรงงานอุตสาหกรรมมาตรฐาน
  และคลังสินค้าให้เช่า ในนิคมอุตสาหกรรม และเขตส่งเสริมอุตสาหกรรมในทำเลต่างๆ
  เพื่อให้บริการกับผู้ลงทุนโดยคำนึงถึงความสะดวกของการเดินทาง การขนส่ง การติดต่อสื่อสาร
  ระบบสาธารณูปโภค ความปลอดภัย และสิ่งแวดล้อมที่ดี
  นอกจากนี้ยังจัดให้มีโรงงานทั้งในเขตอุตสาหกรรมทั่วไปและเขตประกอบการเสรีตามความต้องการของผู้ลงทุน

  ลักษณะโรงงานเป็นรูปแบบมาตรฐานอาคารชั้นเดียวพร้อมชั้นลอยเพื่อใช้เป็นสำนักงาน
  มีขนาดตั้งแต่1,000 ถึง 3,000 ตารางเมตร
  และบริษัทยังให้บริการสร้างโรงงานตามแบบที่ลูกค้าต้องการ

  บริษัทสามารถให้ทางเลือกกับผู้ลงทุนได้หลายแบบ เช่น เป็นการซื้อที่ดินเปล่า
  เพื่อจะไปสร้างโรงงานเอง หรือซื้อที่ดินพร้อมโรงงาน หรือเช่าที่ดินพร้อมโรงงาน
  หรือให้มีสิทธิ์ซื้อภายหลัง

  ปัจจุบันบริษัทเป็นผู้บริหารที่ดินและโรงงานมาตรฐาน และคลังสินค้าที่ตั้งอยู่ในนิคมอุตสาหกรรม
  และเขตส่งเสริมอุตสาหกรรมต่างๆ รวม 10 แห่ง ดังนี้

+-------------------+------------------------------+------------------+
| นิคม/เ             | ที่ตั้ง                          | ปร               |
| ขตส่งเสริมอุตสาหกรรม |                              | ะเภทสินค้าที่ให้บริการ |
+-------------------+------------------------------+------------------+
| 1. ทีเอฟดี          | ต.ท่าสะอ้าน อ.บางปะกง          | 1. ที่ดินเปล่า       |
|                   | จ.ฉะเชิงเทรา                  |                  |
|                   |                              | 2. ที่ดิน+โรงงาน    |
+-------------------+------------------------------+------------------+
| 2. ชลบุรี (บ่อวิน)    | ชลบุรี                         | ที่ดินเปล่า          |
+-------------------+------------------------------+------------------+
| 3. แหลมฉบัง        | แหลมฉบัง ชลบุรี                 | ที่ดิน+โรงงาน       |
+-------------------+------------------------------+------------------+
| 4. อมตะนคร        | ชลบุรี                         | ที่ดิน+โรงงาน       |
+-------------------+------------------------------+------------------+
| 5. ลาดกระบัง       | ลาดกระบัง กรุงเทพมหานคร        | ที่ดิน+โรงงาน       |
+-------------------+------------------------------+------------------+
| 6. ไฮเทค          | พระนครศรีอยุธยา                | ที่ดิน+โรงงาน       |
+-------------------+------------------------------+------------------+
| 7. บางปะอิน        | พระนครศรีอยุธยา                | ที่ดิน+โรงงาน       |
+-------------------+------------------------------+------------------+
| 8. บางกะดี         | ปทุมธานี                       | อาคารโรงงานแฟลต  |
+-------------------+------------------------------+------------------+
| 9. นวนคร          | ปทุมธานี                       | ที่ดิน+โรงงาน       |
+-------------------+------------------------------+------------------+
| 10. กิ่งแก้ว *       | ถ.กิ่งแก้ว จ.สมุทรปราการ         | คลังสินค้า          |
+-------------------+------------------------------+------------------+

หมายเหตุ : * ไม่ได้ตั้งอยู่ในนิคม / เขตส่งเสริมอุตสาหกรรม

3.  อาคารชุดพักอาศัย (คอนโดมิเนียม)

บริษัทได้พัฒนาอสังหาริมทรัพย์ประเภทอาคารชุดพักอาศัยเพื่อขาย
เพื่อตอบสนองความต้องการของผู้ที่ต้องการที่อยู่อาศัยในรูปแบบอาคารชุด
ทั้งในเมืองใกล้แนวรถไฟฟ้า สิ่งอำนวยความสะดวก
และต่างจังหวัดที่ต้องการเป็นบ้านหลังที่สองไว้พักผ่อนบรรยากาศเงียบสงบแถบชายทะเล
อำเภอปราณบุรี จังหวัดประจวบคีรีขันธ์ ปัจจุบันมีโครงการคอนโดมิเนียมที่อยู่ระหว่างพัฒนา
และ/หรือดำเนินการขาย และ/หรือรอโอนให้แก่ลูกค้า รวม 3 โครงการ รายละเอียดดังนี้

(1) โครงการ 59 เฮอริเทจ (59 Heritage)

โครงการพัฒนาอาคารห้องชุดพักอาศัยเพื่อขาย จำนวน 2 อาคาร สูง 12 และ 27 ชั้น
พื้นที่โครงการ 2-0-24 ไร่ ตั้งอยู่บนในซอยสุขุมวิท 59 มีพื้นที่ขายรวม 14,899.34 ตารางเมตร
ประกอบด้วยห้องชุดพักอาศัยรวม 228 ยูนิต มูลค่าโครงการรวม 1,148 ล้านบาท ในปี 2555
บริษัท ฯได้โอนกรรมสิทธิ์ให้ลูกค้าไปเรียบร้อยแล้วทั้งโครงการ

(2) โครงการ เดอะโคโลเนียล เขาเต่า หัวหิน (The Colonial Kao Tao Hua Hin)

โครงการพัฒนาอาคารห้องชุดพักอาศัย ตั้งอยู่ที่บริเวณเขาเต่า ตำบลปากน้ำปราณ อำเภอปราณบุรี
จังหวัดประจวบคีรีขันธ์ เนื้อที่ 9-0-42.3 ไร่ มูลค่าโครงการรวม 3,400 ล้านบาท แบ่งออกเป็น
2 ส่วน ดังนี้

+-----------------------------------------------------------------------+
| ส่วนที่ 1 เป็นอาคารชุดพักอาศัย บนเนื้อที่ 7-0-23.4 ไร่                            |
| บริษัทได้จัดทำรายงานการวิเคราะห์ผลกระทบสิ่งแวดล้อม                             |
| พร้อมทั้งสรุปมาตรการป้องกันและแก้ไขผลกระท                                    |
| บสิ่งแวดล้อมของโครงการเสนอต่อสำนักงานนโยบายและแผนทรัพยากรธรรมชาติและสิ่งแวดล้อม |
| โดยได้รับอนุญาตจากสำนักงานฯ เมื่อวันที่ 31 กรกฎาคม                             |
| 2551และได้รับใบอนุญาตก่อสร้างอาคาร ดัดแปลงอาคาร หรือรื้อถอนอาคาร (แบบ อ.1)     |
| เลขที่ 64/2552(อาคาร A)และ65/2552                                       |
| (อาคารB,อาคารจอดรถ)และอาคารสโมสรตามใบอนุญาตก่อสร้างอาคาร ดัดแปลงอาคาร     |
| หรือรื้อถอนอาคาร (แบบ อ.1) เลขที่ 85/2555 รายละเอียดของโครงการ ประกอบด้วย    |
|                                                                       |
| 1. อาคารชุดพักอาศัยจำนวน 28 ชั้น (อาคาร A) จำนวน 1 หลัง 205 ห้อง มีพื้นที่ก่อสร้าง  |
| ประมาณ 27,664.00 ตารางเมตร มีพื้นที่ขายรวมประมาณ 19,457.49 ตารางเมตร       |
|                                                                       |
| 2. อาคารชุดพักอาศัยจำนวน 28 ชั้น (อาคาร B) จำนวน 1 หลัง 178 ห้อง             |
| มีพื้นที่ก่อสร้างประมาณ 24,143.00 ตารางเมตร มีพื้นที่ขายรวมประมาณ 16,379.31       |
| ตารางเมตร                                                             |
|                                                                       |
|   3. อาคารจอดรถ จำนวน 8 ชั้น (อาคาร C) จำนวน 1 หลัง มีพื้นที่ก่อสร้างประมาณ     |
|   6,121.00 ตารางเมตร จำนวนที่จอดรถ 228 คัน                               |
+-----------------------------------------------------------------------+
| ส่วนที่ 2 อาคารสำนักงานขายจำนวน 3 ชั้น จำนวน 1 หลัง มีพื้นที่ก่อสร้างประมาณ         |
| 1,995.00 ตารางเมตร พื้นที่จอดรถ จำนวน 320 ตารางเมตร จำนวนที่จอดรถ 16 คัน     |
| ลักษณะห้องเริ่มต้นตั้งแต่แบบ 1 ห้องนอน ขนาด 56.70 ตารางเมตร แบบ 2 ห้องนอน ขนาด  |
| 78.20 ตารางเมตร แบบ 3 ห้องนอน ขนาด 150.20-170.10 ตารางเมตร นอกจากนี้     |
| ยังมีห้องแบบดูเพล็กซ์ (Duplex) 2 ชั้น 2-4 ห้องนอน ขนาดตั้งแต่ 99.20–272.50        |
| ตารางเมตร และห้องเพ้นท์เฮ้าส์ (Penthouse) ขนาด 3-4 ห้องนอน พื้นที่ใช้สอยเริ่มต้น    |
| 182.20-320 ตารางเมตร                                                  |
|                                                                       |
| ปัจจุบัน บริษัทได้ดำเนินการก่อสร้างอาคาร 3 ชั้น (อาคารสำนักงานขาย) เสร็จเรียบร้อยแล้ว |
| และเปิดใช้เป็นสำนักงานขาย ในส่วนของการก่อสร้างอาคารชุดพักอาศัย                  |
| บริษัทอยู่ระหว่างดำเนินการก่อสร้างฐานรากทั้ง 2 อาคาร และอาคารจอดรถ              |
| คาดว่าใช้ระยะเวลาการก่อสร้าง 2 ปี หรือประมาณปี 2557 จึงจะแล้วเสร็จทั้งโครงการ     |
|                                                                       |
| ความคืบหน้าในการขาย                                                     |
| บริษัทได้ให้บริษัทที่ปรึกษาการพัฒนาโครงการเข้ามาบริหารโครงการด้านการพัฒนาผลิตภัณฑ์     |
| การบริหารการตลาด และการบริหารการขาย                                     |
+-----------------------------------------------------------------------+

(3) โครงการ มหาดเล็ก เรสซิเดนซ์ (MAHADLEK RESIDENCES)

โครงการอาคารห้องชุดพักอาศัยเพื่อขาย จำนวน 1 อาคาร สูง 43ชั้น พื้นที่โครงการ 1-3-28
ไร่ * ตั้งอยู่บนในซอยมหาดเล็กหลวง 2 ถนนราชดำริ มีพื้นที่ขายรวม 23,507 ตารางเมตร
ประกอบด้วยห้องชุดพักอาศัยรวม 516 ยูนิต มูลค่าโครงการรวม 2,552 ล้านบาท
ห้องพักอาศัยภายในโครงการจะมีทั้งสิ้น 4 แบบ คือ Studio, 1 ห้องนอน, 2 ห้องนอน และ
Penthouse มีพื้นที่ระหว่าง 34.70 - 175 ตารางเมตรต่อห้อง

ปัจจุบันอยู่ระหว่างการขออนุมัติ EIA (รายงานวิเคราะห์ผลกระทบสิ่งแวดล้อม)
จากสำนักงานนโยบายและแผนทรัพยากรธรรมชาติและสิ่งแวดล้อม

หมายเหตุ : * บริษัทได้ลงทุนซื้อสิทธิการเช่าช่วงที่ดินดังกล่าวจาก บริษัท Capital Planner
จำกัด มูลค่ารวมประมาณ 61 ล้านบาท ซึ่งที่ดินดังกล่าวถือกรรมสิทธิ์โดยสำนักงานพระคลังข้างที่
เพื่อนำมาพัฒนาและก่อสร้างอาคารชุดพักอาศัย มีระยะเวลาสัญญาเช่า 30 ปี

ตารางสรุปความคืบหน้าโครงการอาคารชุดพักอาศัยที่ดำเนินงานอยู่ในปัจจุบัน

[TABLE]

  1.4 อาคารสำนักงานให้เช่า

ในปี 2551 บริษัทได้ร่วมลงทุนดำเนินธุรกิจอาคารสำนักงานให้เช่าผ่านบริษัท เอส จี แลนด์ จำกัด
ซึ่งบริษัทถือหุ้นร้อยละ 49.91 มีอาคารสำนักงานให้เช่า 2 อาคาร
เชื่อมติดต่อกันระหว่างซอยมหาดเล็กหลวง 3 ถนนราชดำริ และถนนหลังสวน พื้นที่ให้เช่ารวม
26,754.03 ตารางเมตร (ปัจจุบันบริษัทเป็นผู้บริหารสินทรัพย์ดังกล่าว) มีรายละเอียด ดังนี้

(1) อาคาร เอส จี ทาวเวอร์ 1 ตั้งอยู่บนเนื้อที่ 2 ไร่ 3 งาน 85 ตารางวา อาคารเลขที่
161/1 ซอยมหาดเล็กหลวง 3 ถนนราชดำริ แขวงลุมพินี เขตปทุมวัน กรุงเทพมหานคร
เป็นอาคารสำนักงานรวมพื้นที่จอดรถให้เช่าทั้งสิ้น 19 ชั้น และมีชั้นใต้ดิน 2 ชั้น มีพื้นที่รวม 30,752
ตารางเมตร ประกอบด้วยพื้นที่ให้เช่า 14,808.21 ตารางเมตร พื้นที่ส่วนกลาง 7,743.79
ตารางเมตร และพื้นที่จอดรถ 8,200 ตารางเมตร (220 คัน)

(2) อาคาร เดอะ มิลเลนเนีย (อาคาร เอส จี ทาวเวอร์ 2) ตั้งอยู่บนเนื้อที่ 1 ไร่ 3 งาน 22
ตารางวา อาคารเลขที่ 62 ถนนหลังสวน แขวงลุมพินี เขตปทุมวัน กรุงเทพมหานคร
เป็นอาคารสำนักงานรวมพื้นที่จอดรถให้เช่าทั้งสิ้น 26 ชั้น และมีชั้นใต้ดิน 1 ชั้น มีพื้นที่รวม 29,700
ตารางเมตร ประกอบด้วยพื้นที่ให้เช่า 11,913.65 ตารางเมตร พื้นที่ส่วนกลาง 7,148.96
ตารางเมตร และพื้นที่จอดรถ 9,870 ตารางเมตร (220 คัน)

5.  ให้บริการบริหารทรัพย์สิน

นอกเหนือจากการขายทรัพย์สินที่เป็นโรงงานอุตสาหกรรมหรืออาคารชุดแล้ว
บริษัทยังได้รับบริหารทรัพย์สินนั้นๆอีกด้วย
โดยได้รับรายได้ค่าตอบแทนจากการบริหารทรัพย์สินเหล่านั้น
ทรัพย์สินที่บริษัทรับบริหารอยู่ในปัจจุบันมีดังนี้

1.  ทรัพย์สินของกองทุนรวมอสังหาริมทรัพย์ไทยอินดัสเตรียล 1 (TIF 1 )ประกอบด้วยโรงงาน
    26 หลัง อาคารแฟลต 1 หลังจำนวน 12 ห้อง โดยแบ่งเป็นแต่ละทำเลที่ตั้งดังนี้

นิคมอุตสาหกรรมไฮเทค จำนวน 12 หลัง

นิคมอุตสาหกรรมบางปะอิน 1

นิคมอุตสาหกรรมนวนคร 1

นิคมอุตสาหกรรมอมตะนคร 7

นิคมอุตสาหกรรมบางกะดี 2

นิคมอุตสาหกรรมบางกะดี(แฟลต 4 ชั้น) 12

นิคมอุตสาหกรรมทีเอฟดี 2

2.  ทรัพย์สินของกองทุนรวมอสังหาริมทรัพย์และสิทธิการเช่า เอ็มเอฟซี อินดัสเตรียล อินเวสเมนท์
    ( M II ) ประกอบด้วยโรงงาน 32 หลัง โดยแบ่งเป็นแต่ละทำเลที่ตั้งดังนี้

นิคมอุตสาหกรรมนวนคร จำนวน 2 หลัง

นิคมอุตสาหกรรมทีเอฟดี 12

นิคมอุตสาหกรรมแหลมฉบัง 18

3.  ทรัพย์สินอาคารชุดสำนักงานให้เช่าของบริษัทเอสจีแลนด์จำกัด ซึ่งบริษัทร่วมทุนถือหุ้นอยู่ร้อยละ
    49.91 ประกอบด้วยอาคารชุด 2 อาคาร เชื่อมติดต่อกันระหว่างซอยมหาดเล็กหลวง 3
    ถนนราชดำริ และถนนหลังสวน โดยมีรายละเอียดดังนี้

อาคารเอสจี ทาวเวอร์ พื้นที่ให้เช่า (ตรม. ) 14,840.38

อาคารเดอะ มิลเลนเนีย 11,913.65

6.  รับเหมาก่อสร้าง ออกแบบ และควบคุมงานก่อสร้าง

  บริษัทให้บริการแก่ลูกค้าแบบครบวงจร สำหรับลูกค้าที่ประสงค์จะก่อสร้าง
  หรือต่อเติมอาคารโรงงานที่ตั้งอยู่ในนิคมอุตสาหกรรมของบริษัทหรือที่ดินที่บริษัทให้เช่า
  เพื่อเป็นแหล่งรายได้เสริมให้แก่บริษัทอีกทางหนึ่ง

1.7 บริการ

บริการที่บริษัทจัดให้มีไว้รองรับความต้องการผู้ลงทุนในด้านต่างๆเพื่อสนับสนุนการประกอบกิจการของผู้ลงทุนทั้งชาวไทยและชาวต่างชาติ
ในการติดต่อหน่วยงานราชการ การขอใบอนุญาตต่างๆ

รวมถึงการดัดแปลง การต่อเติมหรืองานซ่อมแซมอาคาร

2.  ภาวะอุตสาหกรรมและการแข่งขัน

ภาพรวมภาวะเศรษฐกิจและธุรกิจ

ภาวะเศรษฐกิจและธุรกิจของไทย ปี 2555 ขยายตัวดีตามการใช้จ่ายในประเทศที่ขยายตัวในเกณฑ์ดี
การบริโภคภาคเอกชนเพิ่มขึ้นต่อเนื่องจากความเชื่อมั่นและรายได้ที่ดีขึ้น
ขณะที่การลงทุนภาคเอกชนชะลอลงหลังจากที่ธุรกิจได้เร่งฟื้นฟูกิจการในช่วงก่อนหน้า ด้านการผลิต
ธุรกิจโดยรวมสามารถกลับมาผลิตได้ตามปกติ
แต่ภาคการส่งออกได้รับผลกระทบจากการชะลอตัวของเศรษฐกิจโลกชัดเจนขึ้น อย่างไรก็ดี
ยังไม่ปรากฎสัญญาณและผลกระทบทางลบที่มีผลไปถึงการจ้างงานและการใช้จ่ายของประชาชนโดยรวม

ผู้ประกอบการประเมินว่าภาคเศรษฐกิจโดยรวมในประเทศยังสามารถขยายตัวดีในทุกภูมิภาค
การลงทุนเพื่อเพิ่มประสิทธิภาพการผลิตและทดแทนแรงงานยังคงมีต่อเนื่อง
ขณะที่การส่งออกมีแนวโน้มลดลงและผลกระทบจากการชะลอตัวของเศรษฐกิจโลกอาจชัดเจนขึ้นในหลายอุตสาหกรรม
อาทิอุตสาหกรรมเครื่องใช้ไฟฟ้า อัญมณี และเครื่องประดับ อย่างไรก็ดี
การท่องเที่ยวยังสามารถขยายตัวดีต่อเนื่อง
มีผลต่อผลิตภัณฑ์มวลรวมของประเทศที่หลายสำนักพยากรณ์เศรษฐกิจคาดว่าปี 2556
ประเทศไทยจะมีการขยายต่อเพิ่มขึ้นของ GDP ไม่น้อยกว่าร้อยละ 5-6 ในปีนี้แน่นนอน
ซึ่งเป็นผลดีต่อภาพรวมเศรษฐกิจของประเทศ

นิคมอุตสาหกรรม

นิคมอุตสาหกรรมและภาคอุตสาหกรรมปี 2555มีการขยายตัวต่อเนื่อง
สืบเนื่องจากสถานการณ์ทางการเมืองในประเทศเป็นไปในทิศทางที่ดี
สร้างความมั่นใจให้กับนักลงทุนชาวไทยและต่างประเทศ มีการขยายการลงทุนในประเทศเพิ่มขึ้น
จากอุทกภัยที่เกิดขึ้นปลายปี 2554 ทำให้มีนักลงทุนให้ความสนใจซื้อที่ดินเปล่า
และเช่าโรงงานในนิคมอุตสาหกรรมทีเอฟดี เป็นจำนวนมาก เนื่องจากนิคมอุตสาหกรรมทีเอฟดี
ตั้งอยู่บนพื้นที่ที่มีระดับสูงกว่าน้ำทะเลถึง 2 เมตร ปลอดภัยและไม่มีผลกระทบจากเหตุอุทกภัย
อีกทั้งได้รับสิทธิประโยชน์จากสำนักงานคณะกรรมการส่งเสริมการลงทุน โซน 2
ที่ใกล้กรุงเทพฯมากที่สุด สำหรับทำเลที่ตั้งที่ได้รับความนิยมจากนักลงทุน จะตั้งอยู่แถบชลบุรี
ฉะเชิงเทรา มากกว่าทำเลอื่น การแข่งขันในธุรกิจนี้ ยังจัดอยู่ในขั้นปานกลาง
เนื่องจากมีผู้ประกอบการน้อยราย และใช้เงินลงทุนมาก ผู้แข่งขันโดยตรงคือ นิคมอุตสาหกรรมต่างๆ
ที่อยู่ในทำเลเดียวกัน

บริษัท ฯ มีที่ดินที่เป็นแลนด์แบงก์พร้อมสำหรับที่จะนำมาพัฒนาในช่วงระยะเวลา 5-8
ปีข้างหน้าประมาณ 1,000 ไร่เศษ ซึ่งบริษัทฯ
ได้ทยอยซื้อไว้ด้วยต้นทุนที่ต่ำเมื่อเปรียบเทียบกับราคาซื้อขายในปัจจุบันเพราะในขณะนี้
ที่ดินที่สามารถจะนำมาพัฒนาในภาคอุตสาหกรรมนั้นมีจำนวนที่ไม่มากนักจึงทำให้ที่ดินดิบมีราคาเพิ่มสูงขึ้นกว่าก่อนเป็นอันมาก
โดยเฉพาะที่ดินติดถนนในละแวกนิคมอุตสาหกรรมทีเอฟดีมีราคาสูงถึงไร่ละประมาณ 10 ล้านบาทเศษ
ส่วนทางด้านถนนบางนา-ตราด ตั้งแต่กิโลเมตรที่ 20 ถึงกิโลเมตรที่ 40 ก็มีราคาสูงถึงไร่ละกว่า
10 ล้านบาทแล้วทำให้ความต้องการที่ดินในนิคมอุตสาหกรรมทีเอฟดีเพิ่มสูงขึ้นอยู่ตลอดเวลา ดังนั้น
ในปี 2556 บริษัทฯ จะทำการปรับราคาค่าเช่าพื้นที่ขึ้นประมาณ 10-15%
และปรับราคาขายที่ดินเปล่าขึ้นประมาณ 20-25%
เพราะที่ดินที่อยู่ในนิคมอุตสาหกรรมเป็นที่ต้องการของนักลงทุนเป็นอย่างมาก
และเริ่มขาดแคลนจึงทำการปรับราคาให้เช่าพื้นที่และราคาขายให้สอดคล้องกับสภาวะของตลาด

บริษัทฯจะรักษาระดับการเจริญเติบโตของกิจการให้เป็นไปอย่างต่อเนื่อง สม่ำเสมอด้วยความมั่นคง
โดยมีเป้าหมายของอัตราการเจริญเติบโตไม่น้อยกว่าปีละ 30%

แผนธุรกิจของบริษัทสำหรับปี 2556

บริษัทได้เร่งพัฒนาธุรกิจหลักคือโครงการเพื่อขายที่ดิน
และก่อสร้างอาคารโรงงานสำเร็จรูปและคลังสินค้าเพื่อขายและ/หรือให้เช่า
เพื่อสนองความต้องการแก่อุตสาหกรรมกลุ่มสนับสนุน (Supporting industry)
และผู้ประกอบการรายใหญ่ที่ได้ซื้อที่ดินเปล่าในนิคมอุตสาหกรรมทีเอฟดี ไว้แล้ว
โดยมีกลุ่มเป้าหมายคือ ผู้ประกอบการอุตสาหกรรมขนาด SME
ที่ไม่มีผลกระทบจากการก่อให้เกิดมลภาวะ ซึ่งต้องการความสะดวกในการขนส่ง
โดยเฉพาะผู้ประกอบการผลิตชิ้นส่วนอิเล็กทรอนิกส์และชิ้นส่วนยานยนต์ เป็นต้น

การให้เช่าโรงงานสำเร็จรูป

โรงงานสำเร็จรูปเพื่อให้เช่าของบริษัท มีแนวโน้มเป็นที่ต้องการมากขึ้น
เนื่องด้วยผู้ประกอบการต่างชาติบางรายเลือกที่จะมีโรงงานในเขตนิคมอุตสาหกรรม
จากเหตุผลที่ต้องการบริการด้านระบบสาธารณูปโภคและบริการอุตสาหกรรมที่เพียบพร้อม
การอยู่รวมตัวกันในนิคมอุตสาหกรรมยังสร้างข้อได้เปรียบให้กับผู้ประกอบการ
จากระบบขนส่งที่กำลังพัฒนา การจัดการทางด้านแหล่งวัตถุดิบ
รวมไปถึงการพึ่งพาซึ่งกันและกันของผู้ประกอบการ
โดยเฉพาะอย่างยิ่งในอุตสาหกรรมยานยนต์และปิโตรเคมี นอกจากนี้
การจัดให้มีโรงงานสำเร็จรูปไว้เป็นการอำนวยความสะดวกต่อผู้ประกอบการในอุตสาหกรรมดังกล่าว
ที่จะไม่ต้องเสียเวลาและบุคลากรในการดำเนินการก่อสร้างโรงงานเพื่อผลิตสินค้าอีก
การมีบริการให้เช่าโรงงานสำเร็จรูปเป็นอีกทางเลือกหนึ่งที่ช่วยลดต้นทุนในการลงทุน
และเพิ่มความยืดหยุ่นในการแข่งขันแก่ธุรกิจ ซึ่งลูกค้าสามารถเลือกที่จะเช่าโรงงาน
หรือขยายไปสู่การซื้อที่ดินอุตสาหกรรมเมื่อธุรกิจขยายตัว
ทั้งยังเป็นการรักษาความสัมพันธ์ที่ดีกับลูกค้าในระยะยาว
ทำให้ลูกค้าสามารถเน้นการลงทุนด้านกลยุทธ์ได้มากขึ้น
โดยไม่จำเป็นต้องลงทุนในส่วนของที่ดินหรืออาคารโรงงาน ช่วยลดค่าใช้จ่ายในการลงทุน
และทำให้ผลตอบแทนในการลงทุนสูงขึ้น ซึ่งเหมาะสมสำหรับอุตสาหกรรมขนาดกลางและขนาดย่อม
รวมทั้งผู้ประกอบการชาวต่างชาติที่ต้องการจำกัดความเสี่ยงในการลงทุนสำหรับช่วงเริ่มดำเนินธุรกิจ

อาคารชุดพักอาศัย (คอนโดมิเนียม)

สมาคมอาคารชุดไทย ระบุถึงแนวโน้มตลาดคอนโดมีเนียมปี 2556 ว่า
ตลาดคอนโดมีเนียมจะมีการแข่งขันที่รุนแรงไม่แพ้ปี 2555
เนื่องจากไลฟ์สไตล์และพฤติกรรมของผู้บริโภคในปัจจุบันมีการเปลี่ยนแปลง
จากเดิมที่นิยมซื้อทาวเฮ้าส์หรือบ้านเดี่ยวมาซื้อคอนโดมิเนียมเพื่อเป็นที่อยู่อาศัยมากขึ้น
เพราะสถานที่ทำงานส่วนใหญ่อยู่ในเมือง ส่งผลให้ความต้องการคอนโดมิเนียมไม่ลดลง
หรือลดลงในสัดส่วนที่ต่ำ ผู้ประกอบการทั้งรายเล็กและรายใหญ่
จึงต่างหันมาพัฒนาอาคารสูงกันมากขึ้น แม้ว่าในบางพื้นที่จะมีอุปทานมาก อาทิ บริเวณ
รัชดา-พระราม 9-ลาดพร้าว , พระโขนง-ซอยแบริ่ง ฯลฯ
แต่โดยภาพรวมในทุกพื้นที่จะมีโครงการคอนโดมิเนียมเปิดใหม่อย่างแน่นอน

ทั้งนี้ คณะกรรมการผังเมืองชุดกรุงเทพมหานคร
กำหนดให้ผังเมืองใหม่ในส่วนของคอนโดมิเนียมยึดตามหลักผังเมืองเดิมในปี 2549
ซึ่งเอื้อต่อการก่อสร้างคอนโดมิเนียมในซอยที่มีราคาที่ดินไม่สูงเท่ากับริมถนนใหญ่ ดังนั้น
จึงเชื่อได้ว่าในปี 2556 จะมีคอนโดมิเนียมขนาดไม่เกิน 8 ชั้น เข้าซอยไม่เกิน 500 เมตร
ใกล้แนวเส้นทางเดินรถไฟฟ้า ราคาล้านบาทเศษ เกิดขึ้นเป็นจำนวนมากอย่างแน่นอน
สำหรับราคาคอนโดมิเนียม ทางสมาคมอาคารชุดไทย มีความเห็นว่า ในปี 2556
ราคาคอนโดมิเนียมจะปรับขึ้นอย่างน้อย 5% เนื่องจากปัจจัยทางด้านราคาที่ดิน ค่าแรง
และราคาวัสดุก่อสร้างเพิ่มสูงขึ้น

สำหรับการดำเนินธุรกิจของบริษัทในปี 2556 ในส่วนของอาคารพักอาศัย บริษัทฯ
ได้ดำเนินการพัฒนาโครงการ เดอะโคโลเนียล เขาเต่า หัวหิน (The Colonial Kao Tao Hua
Hin) ตั้งอยู่ที่ตำบลปากน้ำปราณ จังหวัดประจวบคีรีขันธ์
(ติดกับเขตพระราชฐานโครงการพระราชดำริหาดทรายใหญ่) เป็นคอนโดมิเนียมแนวสูง (High
Rise Condominium) ปัจจุบันอยู่ระหว่างการก่อสร้าง

สำหรับ โครงการ มหาดเล็ก เรสซิเด้นท์ ตั้งอยู่ที่ ซอยมหาดเล็กหลวง 2 แขวงลุมพินี เขตปทุมวัน
กรุงเทพมหานคร เป็นคอนโดมิเนียมประเภทสิทธิการเช่าที่ดินบางส่วนของโฉนดที่ดินเลขที่ 2220
ระยะเวลา 30 ปี เนื้อที่ดินที่แบ่งเช่า 1-3-28 ไร่ ปลูกสร้างอาคารพักอาศัยสูง 43 ชั้น จำนวน
516 ยูนิต ปัจจุบันอยู่ระหว่างการขออนุมัติ EIA (รายงานวิเคราะห์ผลกระทบสิ่งแวดล้อม)

การให้เช่าพื้นที่สำนักงาน

สภาวะตลาดอาคารสำนักงานในกรุงเทพฯ พบว่าในปี 2555
ตลาดสำนักงานในกรุงเทพฯปรับตัวดีขึ้นอย่างรวดเร็ว โดยมีการเช่าพื้นที่สำนักงานในกรุงเทพฯ
ในอัตราค่าเช่าสูงถึง 1,000 บาท/ตารางเมตร/เดือน จากราคาค่าเช่าปกติที่ประมาณ 500-550
บาท/ตารางเมตร/เดือน ในขณะที่อาคารสำนักงานระดับเกรดเอ
ต่างก็มีการเข้าใช้พื้นที่เกือบเต็มแล้ว

ปัจจุบัน มีอาคารสำนักงาน 26 แห่งในย่านใจกลางธุรกิจหรือซีบีดีของกรุงเทพฯ
เป็นอาคารสำนักงานระดับเกรดเอ โดย 11 แห่งมีการเข้าใช้พื้นที่เต็ม 100% แล้ว
ส่วนอาคารที่เหลือมีอัตราการเข้าใช้พื้นที่ไม่ต่ำกว่า 90%

และคาดว่า ราคาค่าเช่าพื้นที่สำนักงานในย่านใจกลางเมืองจะยังคงปรับตัวเพิ่มสูงอย่างต่อเนื่อง
เช่นเดียวกับปริมาณความต้องการพื้นที่ที่มีแนวโน้มเพิ่มสูงขึ้น
อันเนื่องมาจากการขยายตัวของบริษัทต่างๆ และการเปิดบริษัทใหม่
ซึ่งจะทำให้ค่าเช่าปรับตัวไปในทิศทางที่สูงขึ้น

Tfdtf